กฎกระทรวงกฎกระทรวง(พ.ศ. ๒๕๒๓)ออกตามความในพระราชบัญญัติการรับเด็กเป็นบุตรบุญธรรมพ.ศ. ๒๕๒๒[๑] อาศัยอำนาจตามความในมาตรา ๗ และมาตรา ๓๙ แห่งพระราชบัญญัติการรับเด็กเป็นบุตรบุญธรรมพ.ศ. ๒๕๒๒ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑องค์การสวัสดิภาพเด็กที่ประสงค์จะดำเนินการเพื่อให้มีการรับเด็กเป็นบุตรบุญธรรมให้ยื่นคำขอรับใบอนุญาตต่ออธิบดีตามแบบบธ.๑ ท้ายกฎกระทรวงนี้ข้อ ๒การยื่นคำขอรับใบอนุญาตตามข้อ ๑ให้ผู้ยื่นคำขอส่งเอกสารขององค์การสวัสดิภาพเด็ก ดังต่อไปนี้(๑) ตราสาร ข้อบังคับ หรือระเบียบ(๒) แผนการดำเนินงานเกี่ยวกับการสงเคราะห์เด็ก(๓) เอกสารแสดงฐานะการเงิน(๔) รายชื่อกรรมการหรือบุคคลผู้บริหารงาน(๕) ชื่อผู้รับผิดชอบบริหารงานประจำข้อ ๓องค์การสวัสดิภาพเด็กที่ประสงค์จะดำเนินการเพื่อให้มีการรับเด็กเป็นบุตรบุญธรรมต้องมีเจ้าหน้าที่ดังต่อไปนี้(๑) ผู้รับผิดชอบบริหารงานประจำซึ่งมีประสบการณ์ในงานสงเคราะห์เด็กและครอบครัวมาแล้วไม่น้อยกว่าหนึ่งปีทำหน้าที่รับผิดชอบบริหารงานประจำ(๒) เจ้าหน้าที่สวัสดิภาพเด็กซึ่งมีคุณวุฒิไม่ต่ำกว่าปริญญาตรีหรือเทียบเท่าในวิชาทางสังคมสงเคราะห์ศาสตร์จิตวิทยา หรือสังคมวิทยา ทำหน้าที่พิจารณาประเมินความเหมาะสมของเด็กที่จะเป็นบุตรบุญธรรม ผู้ขอรับเด็กเป็นบุตรบุญธรรมและเรื่องต่างๆ ที่เกี่ยวข้องในการดำเนินงานเพื่อให้มีการรับเด็กเป็นบุตรบุญธรรมข้อ ๔องค์การสวัสดิภาพเด็กที่ประสงค์จะดำเนินการเพื่อให้มีการรับเด็กเป็นบุตรบุญธรรมต้องจัดให้มีบริการดังต่อไปนี้(๑) การแนะแนวให้คำปรึกษาแก่บิดามารดาหรือผู้ปกครองของเด็กที่จะยกเด็กให้เป็นบุตรบุญธรรม(๒) การเลือกสรร การประเมินและการทำรายงานการศึกษาสภาพครอบครัวของผู้ขอรับเด็กเป็นบุตรบุญธรรม(๓) การควบคุมและรายงานผลการทดลองเลี้ยงดูเด็กข้อ ๕องค์การสวัสดิภาพเด็กที่ประสงค์จะดำเนินการเพื่อให้มีการรับเด็กเป็นบุตรบุญธรรมระหว่างประเทศนอกจากจะต้องปฏิบัติตามข้อ ๑ ข้อ ๒ ข้อ ๓ และข้อ ๔ แล้วให้ส่งเอกสารหรือหลักฐานขององค์การที่จะทำหน้าที่เป็นตัวแทนติดต่อในต่างประเทศ ซึ่งหน่วยงานที่รัฐบาลของประเทศนั้นได้มอบหมายหรืออนุญาตให้ดำเนินการเพื่อให้มีการรับเด็กเป็นบุตรบุญธรรมระหว่างประเทศเพื่อประกอบการขอรับใบอนุญาตด้วยข้อ ๖ใบอนุญาตของอธิบดีให้ออกตามแบบ บธ.๒ ท้ายกฎกระทรวงนี้ และให้ใช้ได้จนถึงวันที่๓๑ ธันวาคม ของปีที่ออกใบอนุญาตการต่ออายุใบอนุญาตให้ยื่นคำขอต่ออธิบดีก่อนวันที่ใบอนุญาตสิ้นอายุไม่น้อยกว่าสามสิบวัน ตามแบบ บธ.๓ท้ายกฎกระทรวงนี้ข้อ ๗องค์การสวัสดิภาพเด็กที่ได้รับใบอนุญาต ต้องจัดให้มีเจ้าหน้าที่ผู้มีคุณสมบัติเหมาะสมให้มีจำนวนเพียงพอในการดำเนินงานตามคำแจ้งเป็นหนังสือของอธิบดีและปฏิบัติตามระเบียบข้อบังคับของคณะกรรมการการรับเด็กเป็นบุตรบุญธรรมตามมาตรา ๑๔ข้อ ๘ในกรณีที่องค์การสวัสดิภาพเด็กที่ได้รับใบอนุญาตใดย้ายสถานที่ทำการหรือเปลี่ยนผู้รับผิดชอบบริหารงานประจำองค์การสวัสดิภาพเด็กนั้นต้องแจ้งเป็นหนังสือให้อธิบดีทราบภายในสิบห้าวัน นับแต่วันย้ายหรือเปลี่ยนแปลงข้อ ๙ในกรณีที่องค์การสวัสดิภาพเด็กที่ได้รับใบอนุญาตมีการเปลี่ยนแปลงดังต่อไปนี้(๑) วัตถุประสงค์และความมุ่งหมาย(๒) ตราสาร ข้อบังคับ ระเบียบหรือแผนการดำเนินงานเกี่ยวกับการสงเคราะห์เด็ก(๓) สถานการณ์ของเงินทุน(๔) รายชื่อกรรมการหรือบุคคลผู้บริหารงาน(๕) องค์การที่ทำหน้าที่เป็นตัวแทนติดต่อในต่างประเทศให้องค์การสวัสดิภาพเด็กตามวรรคหนึ่งแจ้งเป็นหนังสือพร้อมทั้งแนบเอกสารแสดงการเปลี่ยนแปลงให้อธิบดีทราบภายในสามสิบวันนับแต่วันเปลี่ยนแปลงข้อ ๑๐องค์การสวัสดิภาพเด็กที่ได้รับใบอนุญาต ต้องแสดงใบอนุญาตไว้ ณที่ทำการขององค์การโดยเปิดเผยและเห็นได้ง่ายให้ไว้ ณ วันที่ ๑๔ มกราคม พ.ศ. ๒๕๒๓พลเอก เล็ก แนวมาลีรัฐมนตรีว่าการกระทรวงมหาดไทย[เอกสารแนบท้าย]๑. คำขอรับใบอนุญาตให้องค์การสวัสดิภาพเด็กดำเนินการเพื่อให้มีการรับเด็กเป็นบุตรบุญธรรม(แบบ บธ.๑)๒.ใบอนุญาตให้องค์การสวัสดิภาพเด็กดำเนินการเพื่อให้มีการรับเด็กเป็นบุตรบุญธรรม(แบบ บธ.๒)๓.คำขอต่ออายุใบอนุญาตให้องค์การสวัสดิภาพเด็กดำเนินการเพื่อให้มีการรับเด็กเป็นบุตรบุญธรรม(แบบ บธ.๓)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ แห่งพระราชบัญญัติการรับเด็กเป็นบุตรบุญธรรมพ.ศ. ๒๕๒๒ บัญญัติว่า องค์การสวัสดิภาพเด็กที่ประสงค์จะดำเนินการเพื่อให้มีการรับเด็กเป็นบุตรบุญธรรมจะต้องยื่นคำขอรับใบอนุญาตจากอธิบดีโดยมีหลักเกณฑ์ วิธีการและเงื่อนไขในการขอใบอนุญาต การอนุญาตและแบบใบอนุญาตตามที่กำหนดในกฎกระทรวง จึงจำเป็นต้องออกกฎกระทรวงนี้พัชรี/ผู้จัดทำ๒๒ ตุลาคม ๒๕๕๓กวินทราดา/ตรวจ[๑] ราชกิจจานุเบกษาเล่ม ๙/ตอนที่ ๘/ฉบับพิเศษ หน้า ๖/๑๘ มกราคม ๒๕๒๓